Projekts

**Ministru kabineta noteikumu projekta “Noteikumi par uzņēmumu ienākuma nodokļa deklarācijā iekļaujamo informāciju” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Uzņēmumu ienākuma nodokļa likuma 17.panta pirmā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Uzņēmumu ienākuma nodokļa likums stāsies spēkā 2018.gada 1.janvārī. Tas aizstās likumu “Par uzņēmumu ienākuma nodokli”, kas zaudēs spēku 2017.gada 31.decembrī.Līdz 2017.gada 31.decembrim saskaņā ar likumu “Par uzņēmumu ienākuma nodokli” nodokļa maksātāji uzņēmumu ienākuma nodokļa deklarāciju sniedza reizi gadā un veica ikmēneša nodokļa avansa maksājumus. Sākot ar 2018.gadu, atbilstoši Uzņēmumu ienākuma nodokļa likumam, taksācijas periods būs viens mēnesis un nodokļa maksātāji deklarāciju sniegs reizi mēnesī, ja tiem attiecīgajā mēnesī veidosies ar uzņēmumu ienākuma nodokli apliekams objekts. Avansa maksājumi nebūs jāveic, izņemot pārejas periodā no 2018.gada 1.janvāra līdz 30.jūnijam, bet 2018.gadā pirmās deklarācijas iesniegšanas termiņš ir 20.jūlijs. Lai nodokļa maksātāji varētu 2018.gadā aprēķināt un samaksāt uzņēmumu ienākuma nodokli, ir nepieciešama jauna nodokļa deklarācija, kuru nodokļa maksātāji iesniegs Valsts ieņēmumu dienestam Elektroniskajā deklarēšanas sistēmā (EDS), atbilstoši likuma “Par nodokļiem un nodevām” 15.panta pirmās daļas 3.punktam. Ministru kabineta noteikumu projekts “Noteikumi par uzņēmumu ienākuma nodokļa deklarācijā iekļaujamo informāciju” (turpmāk – noteikumu projekts) nosaka nodokļa deklarācijā iekļaujamo informāciju, atbilstoši Uzņēmumu ienākuma nodokļa likuma 17.panta pirmajā daļā noteiktajam deleģējumam.Noteikumu projektā ir noteikta tā informācija, kura ir nepieciešama uzņēmumu ienākuma nodokļa aprēķināšanai un administrēšanai saskaņā ar Uzņēmumu ienākuma nodokļa likumu, tai skaitā informācija par peļņas sadali un citiem izdevumiem, kuri nodokļa maksātājam bijuši taksācijas periodā un pārskata gadā, informācija, kas nepieciešama nodokļa atvieglojumu aprēķināšanai u.tml. Nodokļa deklarācijas veidlapas paraugu noteikumu projekts neapstiprina, jo to neparedz Uzņēmumu ienākuma nodokļa likuma 17.panta pirmajā daļā noteiktais deleģējums. Nodokļa maksātāji uzņēmumu ienākuma nodokļa deklarāciju aizpildīs un iesniegs Valsts ieņēmumu dienesta elektroniskās deklarēšanas sistēmā, tādējādi deklarācija būs izstrādāta un pieejama aizpildīšanai tikai elektroniskā veidā Valsts ieņēmumu dienesta elektroniskās deklarēšanas sistēmā. Ar Uzņēmumu ienākuma nodokļa likuma spēkā stāšanos spēku zaudēs Ministru kabineta 2015.gada 29.septembra noteikumi Nr.548 “Noteikumi par uzņēmumu ienākuma nodokļa taksācijas perioda deklarāciju un avansa maksājumu aprēķinu”. |
| 3. | Projekta izstrādē iesaistītās institūcijas | Finanšu ministrija un Valsts ieņēmumu dienests |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saimnieciskās darbības veicēji, kuri ir uzņēmumu ienākuma nodokļa maksātāji (t.sk. iekšzemes uzņēmumi, arī kooperatīvās sabiedrības un personālsabiedrības, no valsts vai pašvaldības budžeta finansētas institūcijas, kuru ienākumi no saimnieciskās darbības nav paredzēti valsts vai pašvaldības budžetā, pastāvīgās pārstāvniecības). Valsts ieņēmumu dienesta amatpersonas, kuru kompetencē ir uzņēmumu ienākuma nodokļa piemērošana. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz noteikt informāciju, kura norādāma uzņēmumu ienākuma nodokļa deklarācijā. Jaunā uzņēmumu ienākuma nodokļa deklarācijā salīdzinājumā ar to deklarāciju, kuru nodokļa maksātāji aizpilda līdz 2017.gada 31.decembrim saskaņā ar likuma “Par uzņēmumu ienākuma nodokli” normām, satur mazāk sniedzamās informācijas un prasa mazāk laika tās aizpildīšanai. Tādējādi nodokļu maksātājiem samazinās sniedzamās informācijas apjoms un administratīvais slogs saistībā ar uzņēmumu ienākuma nodokļa aprēķināšanu. |
| 3. | Administratīvo izmaksu monetārs novērtējums | Noteikumu projekts šo jomu neskar  |
| 4. | Cita informācija | Nav  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi publicēta Finanšu ministrijas mājas lapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Projekts saskaņots ar Latvijas Darba devēju konfederāciju un Latvijas Tirdzniecības un rūpniecības kameru. |
| 3. | Sabiedrības līdzdalības rezultāti | Projekts ir saskaņots bez iebildumiem. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Finanšu ministre D.Reizniece-Ozola

Kudravecs 67122042

Diana.Kudravecs@vid.gov.lv